b'\n_START_ARTICLE_\nObzidje\n_START_PARAGRAPH_\nObzidje ali obrambni zid je fortifikacija, ki \xc5\xa1\xc4\x8diti mesto, naselje ali ve\xc4\x8dje ozemlje pred morebitnimi agresorji. _NEWLINE_Izraz obzidje se praviloma nana\xc5\xa1a na mestna obzidja, kakr\xc5\xa1no je imela na primer rimska Emona in nekatera na\xc5\xa1a srednjeve\xc5\xa1ka mesta. Med obzidja, ki so \xc5\xa1\xc4\x8ditila ve\xc4\x8dja ozemlja, spadajo na primer Kitajski zid, Hadrijanov in Antoninov  zid med Britanijo in \xc5\xa0kotsko. Na ozemlju Slovenije so Rimljani zgradili julijsko alpski obrambni sistem, ki je varoval prehode iz Panonije v Italijo potem, ko obramba na mejah imperija ni ve\xc4\x8d zadostovala. Slednjega so sestavljali, ponekod v ve\xc4\x8d pasovih, zaporni zidovi in utrdbe. Razporejeni so bili povsod, kjer je bil mo\xc5\xbeen prehod v Italijo. Med velike utrdbe so spadali Castra (Ajdov\xc5\xa1\xc4\x8dina), Ad Pirum (Hru\xc5\xa1ica) in Nauportus (Vrhnika), med majhne pa Lani\xc5\xa1\xc4\x8de ob cesti med Podkrajem in Logatcem._NEWLINE_Mnogo obzidij je imelo samo simboli\xc4\x8dno funkcijo in so samo dokazovala neodvisnost skupnosti, ki so jih obdajali. Nekateri drugi, na primer Atlantski zid, niso bili pravi zidovi ampak obrambni sistemi, ki naj bi prepre\xc4\x8dili vdor sovra\xc5\xbenika.'